ญี่ปุ่นจัดงานรำลึก15ปีเหตุโจมตีแก๊สพิษซาริน
เหยื่อผู้เคราะห์ร้ายเรียกร้องสมาชิกโอมชินริเกียวรับผิดชอบเหตุโจมตีแก็สพิษซาริน
20 มี.ค. 2553

เหยื่อผู้เคราะห์ร้ายเรียกร้องสมาชิกโอมชินริเกียวรับผิดชอบเหตุโจมตีแก็สพิษซาริน
สำนักข่าวต่างประเทศ รายงานว่า ญี่ปุ่นร่วมรำลึกเหตุการณ์โจมตีด้วยแก๊สพิษซารินแก๊สพิษทำลายระบบประสาทในรถไฟใต้ดินกรุงโตเกียวเมื่อ 15 ปีก่อน โดยครอบครัวของผู้เคราะห์ร้ายได้วางดอกไม้ในพื้นที่เกิดเหตุ เจ้าหน้าที่รถไฟได้ยืนสงบนิ่งในพิธีรำลึกซึ่งจัดขึ้นที่สถานีรถไฟใต้ดิน คาซูมิงาเซกิ เมื่อเวลา 08.00 น.ซึ่งเป็นเวลาเดียวกับที่มีการปล่อยแก๊สพิษซารินในขบวนรถไฟในช่วงชั่วโมงเร่งด่วน ทำให้มีผู้เสียชีวิต 13 คน และบาดเจ็บอีกกว่า 6,000 คน
สมาชิกผู้หนึ่งในครอบครัวของเหยื่อผู้เคราะห์ร้ายได้เรียกร้องให้บรรดาสมชิกของลัทธิโอมชินริเกียวรับผิดชอบต่อผู้บาดเจ็บและผู้เสียชีวิต โดยกล่าวว่า การที่รัฐบาลออกมาให้ความช่วยเหลือเหยื่อผู้เคราะห์ร้ายไม่ได้หมายความว่าบรรดาสมาชิกของกลุ่มโอมชินริเกียวจะไม่ต้องรับผิดชอบแต่อย่างใด รายงานข่าวแจ้งด้วยว่า นายยูกิโอะ ฮาโตยาม่า นายยกรัฐมนตรีกับนาย นายเซจิ มาเอฮาระ รัฐมนตรีว่าการกระทรวงคมนาคมได้เข้าร่วมในพิธีนี้ด้วย